王愷 (永樂進士)

王愷（），字時舉，湖廣武昌府蒲圻縣人，明朝政治人物。

 生平 
永樂二年（1404年），王愷中式甲申科二甲第七十三名進士，授江寧縣知縣《明實錄：太宗實錄》，第105卷。永樂八年（1410年），改為左春坊左中允。後因丁母憂而致仕《西園聞見錄》，9冊98卷，299頁。宣德元年（1426年），重新啟用為廣西按察僉事《明實錄：宣宗實錄》，第17卷。正統三年（1438年），升廣東左參議《明實錄：英宗實錄》，第109卷《國朝獻徵錄》（99卷）：“守時舉，蒲圻人，秦寧令允茂之子也，兒時即抱巨人志，肆力于學。永樂甲申進士，文皇帝靖難金 □□需英哲以需治理廷臣舉愷，授知江寧。時百務 □偬，日不暇給。愷剸繁錯節處之，裕如政聲茂著命摭畿甸逋民旋集。一日，上問戶部錢穀出納，愷即面對，纖悉不爽。既而預修永樂大典，晉左春坊左中允，贊輔仁皇于儲宮。漢庶人扈從北征，陰謀奪嫡，搆陷宮僚，悉下于獄。愷與石首楊文定公、泰和王文端公拘清室中，誦讀不輟。仁皇登極，同被逮者擢置樞要，而愷適以母艱，終制，宣德初起復，調補廣西僉事。泗城土官盧氏與岑豹爭爵田，州蠻奴黃佑強橫，逼主岑紹奔南寧，一時猺獞騷起亂。乃遣征蠻將軍山雲御史韓偉、陳汭同愷往撫，愷宣諭威德，上酋效順，思恩、果化咸底于平，又同御史陳衡捧檄綏勞貴州土夷王勳弘樹。五年，如京師，上嘉其績賜遊後苑，觀元宵燈。愷上疏陳六事，特賜俞允。九年，征大藤峽襄翊有功，至潯州建學宮，炎徼嚮□。正統四年，轉廣東左參議，往撫欽廉叛寇黃寬等。事平，刻石于招遠山，上鍚之制曰：爾發身賢科，擢在京縣，載轉宮寮，陟佐外臺，克效勞勩。特授奉政大夫，修正庶尹以示褒嘉爾。其體朕至意以弼邦治。所遺詩文名《雲谷集》。”。

参考文献

K
Category:蒲圻人
Category:明朝江寧縣知縣
Category:明朝廣西按察司僉事
Category:明朝廣東布政使司參議